CELEX: 32015D0750
Language: fi
Date: 2015-05-08 00:00:00
Title: Komission täytäntöönpanopäätös (EU) 2015/750, annettu 8 päivänä toukokuuta 2015, taajuusalueen 1452–1492 MHz käytön yhdenmukaistamisesta sähköisten viestintäpalvelujen tarjontaan unionissa soveltuvia maanpäällisiä järjestelmiä varten (tiedoksiannettu numerolla C(2015) 3061) (ETA:n kannalta merkityksellinen teksti)

12.5.2015   
            
            
               FI
            
            
               Euroopan unionin virallinen lehti
            
            
               L 119/27
            
         KOMISSION TÄYTÄNTÖÖNPANOPÄÄTÖS (EU) 2015/750,
   annettu 8 päivänä toukokuuta 2015,
   taajuusalueen 1 452–1 492 MHz käytön yhdenmukaistamisesta sähköisten viestintäpalvelujen tarjontaan unionissa soveltuvia maanpäällisiä järjestelmiä varten
   
      
         (tiedoksiannettu numerolla C(2015) 3061)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (radiotaajuuspäätös) (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Kansainvälisen televiestintäliiton radio-ohjesäännössä (2)1 452–1 492 MHz:n taajuusalue osoitetaan alueella 1, johon unioni kuuluu, kiinteälle verkolle, matkaviestintäverkolle (ilmailuradioliikennettä lukuun ottamatta), yleisradioverkolle ja yleisradiosatelliittipalvelulle jaetuin ensisijaisin oikeuksin. Ohjesäännössä tämän taajuusalueen käyttö yleisradiotoiminnassa ja yleisradiosatelliittipalvelussa rajataan digitaalisiin ääniradiolähetyksiin (DAB).
            
         
               (2)
            
            
               Vuonna 2002 tehdyssä Maastrichtin erityisjärjestelyssä, sellaisena kuin se on tarkistettuna vuonna 2007 (3), vahvistetaan tekninen ja sääntelyllinen kehys maanpäällisen digitaalisen ääniradion (T-DAB) käyttöönotolle 1 452–1 479,5 MHz:n taajuusalueella järjestelyn allekirjoittaneissa maissa, joihin kuuluvat kaikki jäsenvaltiot. Siinä vahvistetaan myös menettelyt T-DAB:n ja langattomien laajakaistaisten sähköisten viestintäpalvelujen rajat ylittävää koordinointia varten.
            
         
               (3)
            
            
               Euroopan parlamentin ja neuvoston päätöksessä N:o 243/2012/EU (4) perustetaan monivuotinen radiotaajuuspoliittinen ohjelma, jossa asetetaan tavoitteeksi määrittää unionissa taajuuskartoituksen pohjalta vuoteen 2015 mennessä vähintään 1 200 MHz:n laajuinen taajuusalue, jo käytössä olevat taajuudet mukaan luettuina, langatonta laajakaistaa varten.
            
         
               (4)
            
            
               Taajuusalue 1 452–1 492 MHz on varattu jäsenvaltioissa yleisradiotoimintaan, mutta sen käyttö on ollut varsin vähäistä. Radiotaajuuskartoitusta käsittelevässä komission kertomuksessa (5) todetaan, että tätä taajuutta käytetään unionissa liian vähän ja että se olisi annettava langattomien laajakaistaisten sähköisten viestintäpalvelujen käyttöön monivuotisen radiotaajuuspoliittisen ohjelman tavoitteen mukaisesti. Olemassa olevat maanpäälliset yleisradiojärjestelmät olisi kuitenkin suojattava pitkällä aikavälillä, myös niiden lupia uusittaessa.
            
         
               (5)
            
            
               Lausunnossaan Euroopan strategisista haasteista taajuuksien kysynnän kasvaessa langatonta laajakaistaa varten (6) radiotaajuuspolitiikkaa käsittelevä ryhmä suosittelee, että komissio ottaa käyttöön täydentäviä toimenpiteitä, joilla edistetään 1 452–1 492 MHz:n taajuusalueen käyttöä täydentäviin satelliitti-maayhteyksiin siten, että jäsenvaltiot voivat edelleen käyttää osan tästä taajuusalueesta muihin käyttötarkoituksiin, kuten yleisradiotoimintaan.
            
         
               (6)
            
            
               Komissio antoi 19 päivänä maaliskuuta 2014 radiotaajuuspäätöksen 4 artiklan 2 kohdan nojalla Euroopan radio-, tele- ja postihallintojen yhteistyökonferenssin (CEPT) toimeksi kehittää yhdenmukaistetut tekniset ehdot 1 452–1 492 MHz:n taajuusalueen langattomia laajakaistaisia sähköisiä viestintäpalveluja varten unionissa.
            
         
               (7)
            
            
               Tämän toimeksiannon perusteella CEPT julkaisi 28 päivänä marraskuuta 2014 asiakirjan ”CEPT Report 54”, jossa ehdotetaan, että 1 452–1 492 MHz:n taajuusalueen käyttö täydentäviin langattoman laajakaistan satelliitti-maayhteyksiin yhdenmukaistetaan, mutta jäsenvaltiot voivat kuitenkin mukauttaa joidenkin taajuusalueen osien (kuten 1 452–1 479,5 MHz:n taajuusalueen) käytön kansallisiin olosuhteisiin maanpäällistä yleisradiotoimintaa varten. Täydentävä satelliitti-maayhteys tarkoittaa sitä, että taajuusalueen taajuuksia käytetään ainoastaan laskevana siirtotienä yksisuuntaisiin tukiasemalähetyksiin sähköisten viestintäpalvelujen tarjoamiseksi ja samalla käytetään toisen taajuusalueen taajuuksia.
            
         
               (8)
            
            
               Taajuusalueen 1 452–1 492 MHz yhdenmukaistettu käyttö pelkästään laskevana siirtotienä langattomiin laajakaistaisiin sähköisiin viestintäpalveluihin on tärkeä keino korjata dataliikenteen epäsymmetriaa, koska sillä parannetaan langattoman laajakaistajärjestelmän laskevan siirtotien suorituskykyä. Kun lisäksi otetaan huomioon teknologia- ja palveluriippumattomuuden periaatteet, tällainen käyttö helpottaa myös palvelujen rinnakkaista tarjontaa samalla taajuusalueella jo olemassa olevien maanpäällisten lähetyspalvelujen kanssa, jotka eivät välttämättä täytä tässä päätöksessä vahvistettuja teknisiä ehtoja. Sen vuoksi jäsenvaltioiden olisi varattava kyseinen taajuusalue ilman yksinoikeuksia kaikentyyppisiin sähköisiin viestintäpalveluihin ja varmistettava kyseisten palvelujen rinnakkaistarjonta kansallisten olosuhteiden ja kansainvälisten sopimusten mukaisesti.
            
         
               (9)
            
            
               Langattomien laajakaistaisten sähköisten viestintäpalvelujen tarjoamisen 1 452–1 492 MHz:n taajuusalueella olisi pohjauduttava yhdenmukaistettuun kanavointijärjestelyyn ja (vähiten rajoittaviin) yhteisiin teknisiin vähimmäisehtoihin sisämarkkinoiden edistämiseksi, haitallisten häiriöiden lieventämiseksi ja taajuuskoordinoinnin varmistamiseksi.
            
         
               (10)
            
            
               Palvelujen rinnakkainen tarjonta edellyttää yhteisiä teknisiä ehtoja ja periaatteita, joilla voidaan varmistaa riittävä suoja 1 452–1 492 MHz:n taajuusalueella tarjottavien langattomien laajakaistaisten sähköisten viestintäpalvelujen ja T-DAB:n välillä sekä kyseisellä taajuusalueella tarjottavien palvelujen ja viereisillä taajuusalueilla tarjottavien muiden palvelujen välillä, taktiset radiolinkit, koordinoidut kiinteät linkit ja ilmailun telemetria mukaan luettuina. Kansalliset lisätoimenpiteet voivat olla tarpeen, jotta voidaan varmistaa rinnakkainen tarjonta viereisten taajuusalueiden käyttötarkoitusten, kuten koordinoimattomien kiinteiden linkkien kanssa.
            
         
               (11)
            
            
               Tällä päätöksellä vahvistettujen parametrien täytäntöönpano jäsenvaltioissa saattaa edellyttää hallintojen välisiä rajat ylittäviä sopimuksia, jotta voidaan välttää haitalliset häiriöt, tehostaa taajuuksien käyttöä ja lähentää taajuuksien käyttötapoja jäsenvaltioiden kesken. CEPT Report 54 -asiakirjassa vahvistetaan tekniset ehdot ja periaatteet, jotka koskevat rajat ylittävää koordinointia langattomien laajakaistaisten sähköisten viestintäpalvelujen ja T-DAB:n sekä ilmailun telemetriapalvelujen välillä taajuusalueella 1 452–1 492 MHz, myös unionin rajoilla.
            
         
               (12)
            
            
               Jos taajuusaluetta 1 452–1 492 MHz käytetään kansainvälisten sopimusten perusteella muihin sovelluksiin kolmansissa maissa, sen käyttöönotossa ja käytössä langattomiin laajakaistaisiin sähköisiin viestintäpalveluihin voi olla rajoituksia joissakin jäsenvaltioissa. Näiden jäsenvaltioiden olisi toteutettava kaikki tarvittavat toimet kyseisten rajoitusten keston ja maantieteellisen laajuuden minimoimiseksi mahdollisimman nopeasti ja pyydettävä tarvittaessa unionilta apua radiotaajuuspoliittisen ohjelman 10 artiklan 2 kohdan mukaisesti. Jäsenvaltioiden olisi ilmoitettava komissiolle tällaisista rajoituksista radiotaajuuspäätöksen 6 artiklan 2 kohdan ja 7 artiklan mukaisesti, ja tiedot olisi julkaistava kyseisen päätöksen 5 artiklan mukaisesti.
            
         
               (13)
            
            
               Sen vuoksi tässä päätöksessä säädettyjä toimenpiteitä olisi sovellettava kaikkialla unionissa, ja jäsenvaltioiden olisi pantava ne täytäntöön, jotta varmistetaan taajuusalueen 1 452–1 492 MHz käyttöönotto langattomissa laajakaistaisissa sähköisissä viestintäpalveluissa radiotaajuuspoliittisen ohjelman tavoitteen mukaisesti. Jäsenvaltioiden olisi raportoitava komissiolle päätöksen täytäntöönpanosta ja taajuusalueen käytöstä, jotta voidaan helpottaa päätöksen vaikutusten arviointia EU:n tasolla sekä tarvittaessa sen oikea-aikaista uudelleentarkastelua.
            
         
               (14)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen tavoitteena on yhdenmukaistaa ehdot, jotka koskevat taajuusalueen 1 452–1 492 MHz saatavuutta ja tehokasta käyttöä sähköisten viestintäpalvelujen tarjontaan soveltuvia maanpäällisiä järjestelmiä varten unionissa.
   2 artikla
   1.   Viimeistään kuuden kuukauden kuluttua tämän päätöksen tiedoksiantamispäivästä jäsenvaltioiden on liitteessä esitettyjen parametrien mukaisesti muulla kuin yksinoikeuteen perustuvalla tavalla varattava ja asetettava saataville taajuusalue 1 452–1 492 MHz sähköisten viestintäpalvelujen tarjontaan soveltuvia maanpäällisiä järjestelmiä varten.
   2.   Jäsenvaltioiden on varmistettava, että 1 kohdassa tarkoitetut järjestelmät tarjoavat riittävän suojan
   
               a)
            
            
               viereisten taajuusalueiden järjestelmille; sekä
            
         
               b)
            
            
               maanpäällisille yleisradiolähetysjärjestelmille, jotka toimivat taajuusalueella 1 452–1 479,5 MHz tämän päätöksen tiedoksiantamispäivänä voimassa olevan luvan varaisesti tai tällaisen luvan myöhempänä uusimispäivänä vuonna 2002 tehdyssä Maastrichtin erityisjärjestelyssä, sellaisena kuin se on tarkistettuna vuonna 2007, olevien parametrien mukaisesti.
            
         3.   Jäsenvaltioiden on helpotettava rajat ylittävää koordinointia koskevien sopimusten tekoa, jotta mahdollistettaisiin 1 kohdassa tarkoitettujen järjestelmien toiminta, ottaen huomioon olemassa olevat sääntelymenettelyt ja oikeudet sekä asiaa koskevat kansainväliset sopimukset.
   3 artikla
   Jäsenvaltiot eivät ole velvollisia panemaan täytäntöön 2 artiklassa säädettyjä velvoitteita maantieteellisillä alueilla, joilla koordinointi kolmansien maiden kanssa edellyttää poikkeamista liitteessä esitetyistä parametreista. Niiden on pyrittävä minimoimaan tällaisten poikkeamien kesto ja maantieteellinen laajuus.
   4 artikla
   Jäsenvaltioiden on raportoitava tämän päätöksen soveltamisesta viimeistään yhdeksän kuukauden kuluttua siitä, kun päätös on annettu tiedoksi.
   Jäsenvaltioiden on tarkkailtava taajuusalueen 1 452–1 492 MHz käyttöä ja ilmoitettava havainnoistaan komissiolle pyynnöstä tai omasta aloitteestaan, jotta tätä päätöstä voidaan hyvissä ajoin tarkastella uudelleen, jos se on tarpeen.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä toukokuuta 2015.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  Ohjesääntö löytyy osoitteesta http://www.itu.int/pub/R-REG-RR
   
      (3)  Special Arrangement of the European Conference of Postal and Telecommunications Administrations (CEPT) relating to the use of the band 1 452–1 479,5 MHz for Terrestrial Digital Audio Broadcasting (TDAB), Maastricht, 2002, Constanta, 2007 (MA02revCO07).
   
      (4)  Euroopan parlamentin ja neuvoston päätös N:o 243/2012/EU, annettu 14 päivänä maaliskuuta 2012, monivuotisen radiotaajuuspoliittisen ohjelman perustamisesta (EUVL L 81, 21.3.2012, s. 7).
   
      (5)  Komission kertomus Euroopan parlamentille ja neuvostolle radiotaajuuskartoituksesta (COM(2014) 536 final).
   
      (6)  Asiakirja RSPG 13–521 Rev 1.
   
      LIITE
      
         2 ARTIKLAN 1 KOHDASSA TARKOITETUT PARAMETRIT
      
      A.   YLEISET PARAMETRIT
      
               
                  1.
               
               
                  Taajuusalueella 1 452–1 492 MHz toimintamuoto rajoitetaan pelkästään laskevan siirtotien tukiasemalähetyksiin.
               
            
               
                  2.
               
               
                  Taajuusalueella 1 452–1 492 MHz lohkokoot ovat 5 MHz:n kerrannaisia. Osoitetun lohkon alempi taajuusraja on sama kuin taajuusalueen alareuna 1 452 MHz tai 5 MHz:n kerrannaisen etäisyydellä siitä.
               
            
               
                  3.
               
               
                  Tukiasemien lähetysten on noudatettava tässä liitteessä esitettyjä BEM-arvoja (Block Edge Mask).
               
            B.   TUKIASEMIEN TEKNISET EHDOT – BEM-ARVOT
      Seuraavia tukiasemien teknisiä parametreja, joita kutsutaan BEM-arvoiksi (Block Edge Mask), on käytettävä naapuriverkkojen rinnakkaistoiminnan varmistamiseksi, kun tällaisten naapuriverkkojen operaattorien välillä ei ole tehty kahden- tai monenvälisiä sopimuksia. Voidaan myös käyttää väljempiä teknisiä parametreja, jos asianomaiset operaattorit tai hallintoelimet sopivat niistä ja jos kyseiset parametrit täyttävät tekniset ehdot, joita sovelletaan muiden palvelujen tai sovellusten suojaamiseksi – myös vierekkäisillä taajuuskaistoilla tai rajat ylittävien sopimusten velvoitteiden mukaisesti.
      BEM on lähetysmaski, joka määritellään taajuuden funktiona suhteessa operaattorin käyttöön myönnetyn taajuuslohkon reunoihin. Se koostuu lohkon sisäisistä ja lohkon ulkopuolisista tehorajoista. Lohkon sisäistä tehorajaa sovelletaan operaattorin omistamaan lohkoon. Vapaaehtoiset lohkon sisäiset vaatimukset esitetään jäljempänä. Taajuusalueella 1 452–1 492 MHz oleviin taajuuksiin sovelletaan lohkon ulkopuolisia tehorajoja, kun kyseiset taajuudet ovat operaattorille myönnetyn lohkon ulkopuolella. Ulkopuoliset tehorajat luetellaan taulukossa 1.
      Lisäksi rinnakkaistarjonnan tehorajat on määritetty langattomille laajakaistaisille sähköisille viestintäpalveluille taajuusalueella 1 452–1 492 MHz, jotta voidaan varmistaa yhteensopivuus näiden palvelujen ja muiden radiopalvelujen tai -sovellusten välillä joko 1 452–1 492 MHz:n taajuusalueella tai sen viereisellä 1 427–1 452 tai 1 492–1 518 MHz:n taajuusalueella. Rinnakkaistarjonnan tehorajat palvelujen ja sovellusten osalta esitetään taulukossa 2. Muita teknisiä, menettelyihin liittyviä tai kummankin tyyppisiä toimenpiteitä (1) voidaan soveltaa kansallisella tasolla sen varmistamiseksi, että palvelut ja sovellukset toimivat rinnakkain viereisten taajuusalueiden palvelujen ja sovellusten kanssa. T-DAB-palveluja koskevat rinnakkaistarjonnan tehorajat 1 452–1 492 MHz:n taajuusalueella vahvistetaan taulukossa 3.
      
         Lohkon sisäiset vaatimukset
      
      Lohkon sisäinen ekvivalenttinen isotrooppinen säteilytehoraja eli EIRP-raja (2) tukiasemille ei ole pakollinen. Jäsenvaltiot voivat asettaa EIRP-raja-arvon, joka saa olla enintään 68 dBm/5MHz ja jota voidaan korottaa tietyissä käyttökohteissa (esimerkiksi taajuuksien yhdistetty käyttö taajuusalueella 1 452–1 492 MHz ja pienempitaajuuksisilla kaistoilla).
      
         Lohkon ulkopuoliset vaatimukset
      
      
         Taulukko 1
      
      
         Tukiaseman lähetysmaski BEM – antennikohtaiset lohkon ulkopuoliset EIRP-raja-arvot taajuusalueella 1 452–1 492 MHz
      
      
                  Lohkon ulkopuolelle suuntautuvan säteilyn taajuusalue
               
               
                  Suurin keskimääräinen EIRP lohkon ulkopuolella
               
               
                  Mittauskaistanleveys
               
            
                  – 10:stä – 5:een MHz lohkon alareunasta
               
               
                  11 dBm
               
               
                  5 MHz
               
            
                  – 5:stä 0:aan MHz lohkon alareunasta
               
               
                  16,3 dBm
               
               
                  5 MHz
               
            
                  0:sta + 5:een MHz lohkon yläreunasta
               
               
                  16,3 dBm
               
               
                  5 MHz
               
            
                  + 5:stä + 10:een MHz lohkon yläreunasta
               
               
                  11 dBm
               
               
                  5 MHz
               
            
                  Taajuudet yli 10 MHz:n päässä taajuusalueella 1 452–1 492 MHz lohkon ylä- tai alareunasta
               
               
                  9 dBm
               
               
                  5 MHz
               
            
         Vierekkäisten taajuuskaistojen rinnakkaistarjontaa koskevat vaatimukset
      
      
         Taulukko 2
      
      
         Tukiaseman kaistan ulkopuoliset EIRP-raja-arvot viereisiä taajuuskaistoja varten
      
      
                  Kaistan ulkopuolelle suuntautuvan säteilyn taajuusalue
               
               
                  Suurin keskimääräinen EIRP kaistan ulkopuolella
               
               
                  Mittauskaistanleveys
               
            
                  Alle 1 449 MHz
               
               
                  – 20 dBm
               
               
                  1 MHz
               
            
                  1 449–1 452 MHz
               
               
                  14 dBm
               
               
                  3 MHz
               
            
                  1 492–1 495 MHz
               
               
                  14 dBm
               
               
                  3 MHz
               
            
                  Yli 1 495 MHz
               
               
                  – 20 dBm
               
               
                  1 MHz
               
            Selvennys taulukkoon 2: Näiden vaatimusten tarkoituksena on varmistaa yhteentoimivuus koordinoitujen kiinteiden linkkien, matkaviestinpalvelujen ja maa-asemilla toimivien ilmailun telemetriapalvelujen kanssa alle 1 452 MHz:n tai yli 1 492 MHz:n taajuusalueilla.
      
         Rinnakkaistarjontaa koskevat vaatimukset taajuusalueella 1 452–1 492 MHz
      
      
         Taulukko 3
      
      
         Tukiaseman lohkon ulkopuoliset EIRP-raja-arvot viereisten kanavien ja T-DAB:n rinnakkaistarjontaa varten taajuusalueella 1 452–1 492 MHz
      
      
                  Lohkon ulkopuolelle suuntautuvan säteilyn taajuusalue
               
               
                  Suurin keskimääräinen EIRP lohkon ulkopuolella
               
               
                  Mittauskaistanleveys
               
            
                  0:sta 1,3:een MHz lohkon reunasta
               
               
                  9,3 dBm
               
               
                  1 MHz
               
            
                  1,3:sta 1,5:een MHz lohkon reunasta
               
               
                  2,8 dBm
               
               
                  1 MHz
               
            
                  1,5:stä 1,8:aan MHz lohkon reunasta
               
               
                  – 6,7 dBm
               
               
                  1 MHz
               
            
                  1,8:sta 2:een MHz lohkon reunasta
               
               
                  – 12,4 dBm
               
               
                  1 MHz
               
            
                  2:sta 2,3:een MHz lohkon reunasta
               
               
                  – 13,7 dBm
               
               
                  1 MHz
               
            
                  2,3:sta 5:een MHz lohkon reunasta
               
               
                  – 14,9 dBm
               
               
                  1 MHz
               
            
                  Muut T-DAB-taajuudet
               
               
                  – 14,9 dBm
               
               
                  1 MHz
               
            Selvennys taulukkoon 3: Näitä vaatimuksia sovelletaan ainoastaan, jos T-DAB on toiminnassa kansallisella tasolla. Niiden tarkoituksena on varmistaa yhteentoimivuus rinnakkaiskanavien T-DAB-palvelujen kanssa taajuusalueella 1 452–1 492 MHz ja vähintään 1,5 MHz:n suojakaista langattomien laajakaistaisten sähköisten viestintäpalvelujen ja T-DAB-palvelujen välillä.
      
         (1)  Esimerkiksi yksi tai useampi seuraavista: taajuussuunnittelun koordinointi, paikkakoordinointi, tiukemmat kaistansisäiset tukiasemien tehorajat, taulukossa 2 esitettyä tiukemmat kaistan ulkopuoliset ekvivalenttisena isotrooppisena säteilytehona ilmaistut tukiasemien tehorajat.
      
         (2)  Lohkon sisäinen EIRP on kokonaissäteilyteho kaikkiin suuntiin yhdellä paikalla tukiasemakokonaisuudesta riippumatta.